**Prvi put u Srbiji „Youth Speak Forum“**

Studentska organizacija AIESEC okuplja korporativni sektor i studente širom Srbije oko tema neformalno obrazovanje i preduzetništvo

**Youth Speak Forum** je projekat koji organizuje studentska organizacija sa ciljem da okupi uspešne lidere današnjice, predstavnike korporativnog i javnog sektora i studente kako bi pronašli rešenje za pasivnost mladih ljudi u Srbiji.

Youth Speak Forum je do sada realizovan u Nišu i Novom Sadu, a naredne nedelje biće organizovan u Beogradu 25. i 26. novembra u prostorijama Narodne Banke Srbije, kao i u **Kragujevcu 24.novembra 2015.godine u Hotelu Kragujevac**.

Predstavnici ovog goruma u Kragujevcu će biti **Delhaize Serbia, Prizma, Watchout Security, PMC** , kao i predavači **Ivan Minić, Ivan Marković, Vladimir Dženopoljac** na Youth Speak Forumu će organizovati radionice na jednistven i kreativan način, tako da cilj radionica bude pronalaženje akcionih koraka za rešavanje problema sa kojima se mladi susreću.

*Odlučili smo da učestvujemo u Youth Speak Forumu sa vrlo jasnim ciljem – da upoznamo mlade ljude iz naše lokalne sredine koji bi imali potencijal ali i želju da se priključe kompaniji na pozicijama koje podrazumevaju značajno lično zalaganje. Tražimo one koji bi mogli biti naše buduće kolege, što u sektoru kvaliteta, održavanja, proizvodnje ali ne samo u fabrici u Srbiji, već i u nekoj od naših fabrika u svetu.* - Daniela Zekic, Direktor sektora za ljudske resurse, PMC Automotive Srbija.

**Broj učesnika na radionicama će biti ograničen, zato pozivamo sve zainteresovane studente da se što pre prijave na [sledećem linku](http://bit.ly/YSF_Kragujevac): http://bit.ly/YSF\_Kragujevac.**

Osim tema predavanja, na Youth Speak Forumu će biti predstavljen i AIESEC-ov program stručnih praksi u inostranstvu – Global Talent. Global Talent ima za cilj da mladim ljudima pruži internacionalno lidersko iskustvo kroz rad u kompanijama u struci.

AIESEC je globalna mreža studenata koja razvija liderski potencijal mladih i pozitivno utiče na društvo. Prisustvom u preko 120 zemalja sveta, AIESEC predstavlja najveću organizaciju vođenu od strane studenata. Svojim programima internacionalnih praksi i organizacijom edukativnih i društveno odgovornih projekata, AIESEC pruža mladima jedinstvenu mogućnost za lični i profesionalni razvoj. Za više informacija posetite http://aiesec.rs/ i <https://www.facebook.com/AIESECserbia>.

Dijana Trunić - Vice president of Marketing&PR

AIESEC Kragujevac

Mobilni: +381 62 36 32 03

E-mail: dijanatrunic92@gmail.com